**David Paul Boreanaz** (s. 16. toukokuuta 1969 Buffalo, New York, Yhdysvallat) on yhdysvaltalainen näyttelijä, jonka rooleja on muun muassa Angelin hahmo yliluonnollisissa draamasarjoissa *Buffy, vampyyrintappaja* ja *Angel* sekä Seeley Boothin rooli komediaväritteisessä rikosdraamassa *Bones*.

Ura
---

Boreanazin ensimmäinen näyttelijäntyö oli yhdysvaltalaisessa tilannekomediassa *Pulmuset*, jossa hän näytteli Kellyn moottoripyöräilevää poikaystävää. Hänet palkattiin televisiosarja *Buffy, vampyyrintappajaan* hänen ensimmäisen vaimonsa, Ingrid Quinnin kannustettua häntä menemään koe-esiintymiseen. Kyseisessä kulttisarjassa Boreanaz esitti arvoituksellista Angel-hahmoa, vampyyriä jolla oli sielu. Sarjasta tuli valtavan suosittu ja Boreanaz alkoikin näytellä *Angel* -nimisessä sisarsarjassa. *Buffy, vampyyrintappajassa* Boreanaz esiintyi vuosina 1997–1999 ja vuonna 1999 alkaneen *Angelin* tuotanto jatkui vuoteen 2004 saakka.

Boreanazin ainut suuri rooli elokuvassa oli vuoden 2001 slasher-kauhuelokuvassa *Valentine* yhdessä Denise Richardsin ja Katherine Heiglin kanssa. Vuonna 2003 hän esiintyi Didon musiikkivideolla "White Flag" ja oli Leonin (Squall Leonhart) äänenä videopelissä *Kingdom Hearts*.

Vuonna 2005 Boreanaz alkoi näytellä Emily Deschanelin vastanäyttelijänä televisiosarjassa *Bones*. Hän esiintyi myös kanadalaisessa elokuvassa *These Girls*, jossa hän näytteli moottoripyöräilijää sekä elokuvissa *Mr. Fix It*, *Suffering Man's Charity* ja dvd-elokuvassa *The Crow: Wicked Prayer*. Samana vuonna Boreanaz ääninäytteli Hal Jordania DC Comicsin animaatiossa *Oikeuden Puolustajat: Uusi rintama*. 

Boreanaz on yksi Bonesin tuottajista ja ohjasi myös jakson "The Bones That Foam". Boreanaz on suuri Cincinnati Bengalsin ja Philadelphia Flyersin fani.*lähde?* Hän on kirjoittanut urheilublogeja ja juontanut jääkiekkojoukkeen radiolähetyksiä. Hänen intohimonsa jääkiekkoon kirjoitettiin jopa Seeley Boothin hahmoon televisiosarjassa *Bones*.

Jaime Bergman esiintyi pikaisesti yhdessä Boreanazin tähdittämän sarjan *Angel* jaksossa, sarjan viimeisellä kaudella. Pari ei ole kuitenkaan sen koommin näytellyt yhdessä.

### Yksityiselämä

Boreanaz varttui Philadelphiassa säätiedottajana työskennelleen isänsä Dave Robertsin ja äitinsä Patti Boreanazin kanssa, joka työskenteli matkatoimistovirkailijana. David on italialaista ja tšekkiläistä alkuperää (sukunimi Boreanaz on pohjois-italialainen sukunimi) ja uskontokunnaltaan hän on roomalaiskatolinen.

Boreanaz kävi high schoolia Malvern Prepatory Schoolin Malvernissa Pennsylvaniassa ja collegen Ithaca Collegessa Ithacassa New Yorkissa. Valmistuttuaan Boreanaz muutti Hollywoodiin, Kaliforniaan panostaakseen näyttelijän uraansa. 

Boreanaz ja Bergman vuonna 2006.
Boreanaz asuu Los Angelesissa Kaliforniassa vaimonsa Jaime Bergmanin kanssa. Pari meni naimisiin 2001. Heillä on vuonna 2002 syntynyt poika ja vuonna 2009 syntynyt tytär. 

Vuonna 2004 Boreanaz meni korjaavaan polvileikkaukseen, vasemman polvensa vuoksi jonka hän oli loukannut aikoinaan high schoolissa. Hänen toipumisensa leikkauksesta ei kuitenkaan estänyt Angelin kuvauksia.

Boreanaz on läheinen *Bones*-sarjan vastanäyttelijänsä Emily Deschanelin kanssa sekä Christian Kanen kanssa, johon Boreanaz tutustui *Buffy*n ja *Angelin* kuvauksissa. Vuonna 2010 Boreanaz myönsi pettäneensä vaimoaan Jaime Bergmania usean vuoden ajan.

Filmografia
-----------

### Elokuvat

| Vuosi | Elokuva | Rooli | Huomioita |
| --- | --- | --- | --- |
| 1993 | *Best of the Best 2* | Extra |  |
| *Aspen Extreme* | Extra |  |
| 1996 | *Macabre Pair of Shorts* | Vampyyrin uhri |  |
| 2001 | *Valentine* | Adam Carr |  |
| 2002 | *I'm With Lucy* | Luke |  |
| 2005 | *The Crow: Wicked Prayer* | Luc Crash |  |
| 2006 | *These Girls* | Keith Clark | rajoitettu julkaisu |
| *Mr. Fix It* | Lance Valenteen |  |
| *The Hard Easy* | Roger Hargitay |  |
| 2007 | *Suffering Man's Charity* | Sebastian | suoraan DVD:lle |
| 2008 | *Oikeuden Puolustajat: Uusi rintama* | Hal Jordan/Vihreä Lyhty (ääni) | animaatio |
| 2010 | *The Mighty Macs* | Ed Rush | odottaa julkaisua |

### TV- sarjat

| Vuosi | Sarja | Rooli | Huomioita |
| --- | --- | --- | --- |
| 1993 | *Pulmuset* | Frank | 1 jakso |
| 1997–2003 | *Buffy, vampyyrintappaja* | Angel | 57 jaksoa - päähenkilö kausina 2–3, vieraileva kausina 1, 4–5, 7 |
| 1999–2004 | *Angel* | Angel | 110 jaksoa |
| 2002 | *Baby Blues* | Johnny | 1 jakso - Teddy-Cam |
| 2006 | *Punk’d* | Omaitse | Boreanazia ja tämän vaimoa huijattiin illallisella |
| 2005–2017 | *Bones* | Seeley Booth | yksi päähenkilöistä  tuottaja  ohjaaja (2 jaksoa) |
| 2017- | SEAL Team | Jason Hayes |  |

### Videopelit

| Vuosi | Peli | Rooli | Huomioita |
| --- | --- | --- | --- |
| 2002 | *Buffy vampyyrintappaja* | Angel |  |
| *Kingdom Hearts* | Squall Leonhart | Ei palannut rooliinsa pelin jatko-osassa |

Lähteet
-------

1. ↑  David Boreanaz Biography (1971-)(englanniksi)
2. ↑  Winslow, Harriet: `Buffy's' Dark Angel Wins His Own Wings *The Washington Post*.  27.12.1998.  Arkistoitu 30.9.2018. Viitattu 10.12.2007. (englanniksi)
3. ↑  In Step With...David Boreanaz | PARADE Magazine(englanniksi)
4. ↑  USA Weekend Magazine[vanhentunut linkki](englanniksi)
5. ↑
6. ↑   (englanniksi)
7. ↑  Bratton, Kristy: ANGEL Season Five DVD Collection Review *cityofangel.com*.  Arkistoitu 18.10.2007. Viitattu 22.10.2007. (englanniksi)
8. ↑  Fury, David, "You're Welcome" (Commentary with David Fury), *Angel: Season Five on DVD*, 20th Century Fox, 2004.
9. ↑  People.com(englanniksi)
10. ↑  Iltasanomat.fi (Arkistoitu – Internet Archive)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **David Boreanaz**.
* David Boreanaz Internet Movie Databasessa. (englanniksi)
* Story Magazinen haastattelu (kevät 2008) (englanniksi)
* Bullz-Eye.comin haastattelu (1. marraskuuta 2006) (englanniksi)
* the Globe & Mail haastattelu (10. lokakuuta 2005) (englanniksi)
* MovieHole haastatteku (Arkistoitu – Internet Archive) (13. toukokuuta 2004) (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Alankomaat
* Puola

 |
|  |
| Henkilöt | 
* Elonet

 |
|  |
| Muut | 
* IdRef

 |

 |